da en da nl ca da nb de es da da da da da da da da da da da da da da da da da da de da da da da da en da da de en da da da da da da da da de da da da da da da da da da da da da da nl da en da da es nl da
Historisk sammensmeltning i Odense | RealMæglerne
29.8.2022 11:51:18 CEST | RealMæglerne
Det er ikke nogen hemmelighed, at RealMæglerne og Jyske Bank gennem en årrække har opbygget et tæt forretningssamarbejde med fokus på kundefordele, men fredag den 16. september tages et nyt og historisk skridt i samarbejdet, når RealMæglerne Odense åbner en lokal ejendomsmæglerbutik i Jyske Banks filial på Filosofhaven 44 i Odense C. Det bliver den første bolig- og bankfilial i Danmark med Jyske Bank og RealMæglerne under det samme tag.
RealMæglerne åbner ny butik i Jyske Banks filial, Filosofhaven 44, Odense C.
Kunderejsen er ikke énstrenget, når boligejerne køber og sælger bolig. Det hele begynder med en finansiering, så kommer rådgivningen – uanset om det er et køb eller et salg, man er bevæget sig ud i – og på den anden side er der for eksempel også nogle forsikringer at forholde sig til.
Derfor giver det god mening, når bankfilialen og ejendomsmæglerbutikken bor dør om dør. For kunderne vil rejsen ofte kunne føles kortere og mindre bumlet, men det er stadig op til kundernes eget frie valg, om de ønsker at benytte sig af fordelene.
Jesper Hviid og Jannick Willumsen, der i mange år har drevet ejendomsmæglerforretning i Odense, åbner på fredag den 16. september deres butik nr. 2 i byen. Dagen markeres med en stor reception.
– Det er en helt særlig dag, som vi har glædet os til i flere måneder, mens forhandlingerne har stået på, og lokalerne er blevet sat i stand, fortæller Jesper Hviid.
Dagen er ikke kun et afgørende skridt i forhold til at give RealMæglerne en afgørende position på boligmarkedet i Odense og blive boligejernes foretrukne mægler. Det er også et markant skridt for hele RealMæglerne-kæden med mere end 100 butikker i Danmark, og hvor det ventes, at flere af butikkerne vil tage samme skridt og flytte under ét tag med Jyske Bank.
– Vi er glade for og stolte af, at Odense er valgt som de første. Det skyldes jo nok, at RealMæglerne og Jyske Bank i mange år har haft et tæt samarbejde her i Odense, og vi ser nogle klare fordele i at bo dør om dør. Det handler om, at RealMæglerne er dygtige til vurderinger, rådgivning om køb og salg af bolig og salg af boliger, mens Jyske Bank er dygtige til det med finansieringen, og sammen kan vi samlet skabe det bedste produkt til kunderne, fortæller Jesper Hviid, der sammen med Jannick Willumsen også har butik på Sdr. Boulevard 49 i Odense.
Jesper Hviid understreger, at samarbejdet ikke hviler på en eksklusivaftale med Jyske Bank. RealMæglerne er stadig en fri og uafhængig ejendomsmæglerkæde.
– I de tilfælde, hvor det er relevant, vil vi anbefale hinanden, men ellers er det kundernes eget fri valg at gøre, som de ønsker, siger han.
Jannick Willumsen, Jesper Hviid og deres Odense-team glæder sig til at se venner, forretningspartnere, kolleger samt nuværende og tidligere kunder til reception den 16. september kl. 15.00 til 18.00 i de nye lokaler på Filosofhaven 44.
Mikkel MilsgaardPresse- & KommunikationsansvarligRealMæglerne A/S - Danmark
Tlf:+45 36 34 08 12Tlf:+45 26 20 16 34mm@mailreal.dk
Jannick WillumsenIndehaver / Ejendomsmægler MDERealMæglerne Odense - Filosofhaven 44, st. th 5000 Odense C
Tlf:+45 51 84 22 12jw@mailreal.dk
Jesper HviidIndehaver - Salg & VurderingRealMæglerne Odense - Filosofhaven 44, st. th 5000 Odense C
Tlf:+45 66 14 80 40Tlf:+45 51 70 80 98hviid@mailreal.dk
RealMæglerne A/S er en fri og uafhængig ejendomsmæglerkæde, som blev grundlagt i 1988. Med sine 105 butikker i hele Danmark - og flere på vej - er RealMæglerne i dag blandt de største ejendomsmæglerkæder i landet.
Vidste du, at RealMæglerne planter to træer i RealMægler Folkeskoven for hver bolighandel i kæden - ét træ for køber og ét træ for sælger.
Læs mere her: RealMægler Folkeskoven
Boliger og byggeri står ifølge Energistyrelsen for 40 procent af energiforbruget i Danmark, og en stor del af CO2-udslippet er dermed relateret til produktion af varme og energi i boliger.
Med klimaberegneren ønsker RealMæglerne at inspirere boligejerne til at vælge de rigtige løsninger, når de energiforbedrer boligen. Vi kalder det: Sammen om et bedre klima
Følg pressemeddelelser fra RealMæglerne
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra RealMæglerne
Hjælp til yderområder har fejlet på ét punkt19.9.2022 15:43:20 CEST | Pressemeddelelse
En undersøgelse fra RealMæglerne, hvor ejendomsmæglere med boligsalg i yderområder har svaret på, om statsgaranti på boliglån har ændret på udfordringerne med finansiering, viser, at bankerne skal på banen og være med, hvis missionen skal lykkes. 36 procent oplever, at banken ikke er positivt stillet over for finansiering med statsgaranti.
Her er afslagene størst5.9.2022 09:36:12 CEST | Pressemeddelelse
Det er de dyre kommuner, der bløder på boligmarkedet lige nu. Det viser en gennemgang af statistikken for nedslag i kr. pr. m2 i forbindelse med bolighandler. Her var nedslaget i gennemsnit for villaer fx i Roskilde i juli på 648 kr. pr m2, mens det i juli sidste år var 55 kr. Det vil sige, at nedslaget i gns. er blevet mere end tidoblet på blot et år.
Køb nu og bo gratis i et halvt år4.8.2022 15:16:34 CEST | Pressemeddelelse
Højbjerg-mægler har succes med at annoncere, at køber kan flytte ind og bo gratis frem til 01/01-2023. Det vil sige, at køber har råderet over boligen, så snart alle formalia er på plads, herunder underskrevet og godkendt købsaftale, uigenkaldelig bankgaranti stillet, skøde underskrevet og betalt tinglysningsafgift af køber: – Ro til at flytte ind og falde på plads får mange til at slå til nu, fortæller Carsten Andersen, indehaver af RealMæglerne i Højbjerg.
Energiforbrug snart lige så vigtigt som pris og beliggenhed2.8.2022 15:22:42 CEST | Pressemeddelelse
Pris og beliggenhed har altid været de vigtigste faktorer, når danskerne er gået på boligjagt. Men i en ny undersøgelse fra RealMæglerne svarer 63,3 procent af boligejerne, at muligheden for at opnå energibesparelser er en faktor, de vil lægge vægt på i valget af deres næste bolig. En konsekvens af mere omtanke for klimaet og global uro, mener adm. direktør.
Overraskelse: Flest førstegangskøbere er kvinder28.6.2022 12:11:02 CEST | Pressemeddelelse
Der er 15 procent flere kvinder blandt førstegangskøberne af ejerboliger, end der er mænd. Det viser en ny undersøgelse, som RealMæglerne står bag. Undersøgelsen, der er baseret på omfattende data fra Danmarks Statistik, dokumenterer også, at gennemsnitsalderen lige nu er historisk høj, hvilket er alarmerende, men at kvinderne heraf er markant flest overrasker stort.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022